-rætt við feðgana í Trésmiðju Þráins E. Gíslasonar Mikil uppbygging á suðvesturhorni landsins á undanförnum árum hefur tæplega farið fram hjá nokkrum manni . Hæst rísa fréttir af stórframkvæmdum . Stóriðjuver , virkjanir og verslanahallir eru fyrirferðarmestar . Bæjarfélögin stækka og ekki er talað um minna en uppbyggingu heilu hverfanna í einu . Á bakvið hverja framkvæmd , stóra sem smáa , eru iðnaðarmenn . Þeirra hlutur er ekki lítill . Á þeim hefur mikið mætt undanfarin ár . Allir þurfa á þeim að halda . Við hin erum sérfræðingar í því að segja sögur af iðnaðarmönnum . Fyrst segjum við sögur af þeim sem ekki standa við sitt , það er ekkert gaman að nefna hina . Trúlega hefur engin stétt manna mátt þola jafn mikið í þeim efnum og iðnaðarmenn á undanförnum árum . Uppsveiflan á sunnanverðu Vesturlandi hefur verið mikil að undanförnu . Á örfáum árum hefur atvinnulífið gengið í gegnum miklar breytingar . Sjávarútvegurinn og landbúnaðurinn hafa látið undan síga og við hafa tekið aðrar atvinnugreinar . Stóriðjan í Hvalfirði ber það að sjálfsögðu hæst . Trúlega er þar stærsta vélin sem slegið hefur taktinn í uppbyggingunni á undanförnum árum . En fleiri fyrirtæki koma þar til . Þegar Trésmiðja Þráins E. Gíslasonar sf. var stofnuð 1. febrúar 1996 af hjónunum Þráni og Maríu S. Sigurðardóttur hafði ekki verið byggt nýtt íbúðarhús á Akranesi til sölu á almennum markaði í 10 ár og ekki verið sótt um byggingarleyfi til byggingarnefndar í þrjú ár . Síðan hefur mikið vatn runnið til sjávar . Í dag eru hundruð íbúða í smíðum á Akranesi . Að ekki sé talað um nágrannasveitarfélögin og höfuðborgarsvæðið , sem nú er komið í túnfótinn . Eitt þeirra fyrirtækja sem haft hafa í nægu að snúast á undanförnum árum er Trésmiðja Þráins E Gíslasonar . Í Skessuhorni sem kemur út í dag er rætt við feðgana sem stýra fyrirtækinu um verkefnin undanfarin ár , framtíðarhorfur í greininni og ýmislegt fleira í umhverfi framsækins iðnaðarfyrirtækis .